ผมช่วยตัวเองแล้วจะมีจุดที่นิ้วมือต้องไปเสียดสีบ่อยๆก่อนหน้านี้จุดนั้นเลยบวมขึ้นมาแต่ผมก็ไม่ได้สนใจอะไรเพราะมันไม่ได้รู้สึกเจ็บเลยช่วยตัวเองตามปกติมานานสักพักจนถึงตอนนี้มันก็ยังไม่หายเลยกลัวว่าถ้ามันไม่หายสักที่จะอันตรายไหม มีวิธีให้หายเร็วไหมคับ
สวัสดีค่ะ อาการที่อวัยวะเพศชายฟกช้ำ ไม่เจ็บปวดอะไรชัดเจนนั้น อาจมีสาเหตุมาจาก การช้ำหรือห้อเลือดที่เกิดตามหลังการเกิดอุบัติเหตุที่บริเวณดังกล่าว การไปเสียดสีแม้ไม่แรงมากแต่เป็นบ่อยๆก็อาจเป็นสาเหตุได้ โดยอาจมีหรือไม่มีแผลถลอกที่ภายนอกได้ ซึ่งถ้าเป็นรอยโรคขนาดเล็ก มักจะค่อยๆยุบไปได้เอง สาเหตุอื่นๆเช่น มีภาวะเลือดแข็งตัวผิดปกติ หรือการมีเนื้องอกบริเวณอวัยวะเพศแต่เป็นภาวะที่พบได้น้อยในเบื้องต้น ควรงดการมีเพศสัมพันธ์หรือการทำกิจกรรมทางเพศต่างๆ ระวังการกระทบกระแทกเพิ่มเติม รับประทานยาแก้ปวดได้ถ้าปวดด้วยและควรไปพบแพทย์ถ้ารอยฟกช้ำดังกล่าวเป็นต่อเนื่องไม่หายไป เจ็บอวัยวะเพศมาก ปวดแสบเวลาปัสสาวะ มีเลือดหรือหนองไหลจากปลายท่อปัสสาวะ ซึ่งอาจหมายถึงการที่ท่อปัสสาวะภายในได้รับบาดเจ็บหรือมีการติดเชื้อร่วมด้วย